Wikidata Leo Landau
Res apud Vicidata repertae:Leo Landau: imagoLeo Landau: imago
*Nativitas*: 9 Ianuarii 1908; Bacua  
*Obitus*: 1 Aprilis 1968; Moscua  
*Patria*: Imperium Russicum, Azerbaijan Democratic Republic, Unio Sovietica  
*Nomen nativum*: Лев Давидович Ландау
**Officium**

*Munus*: physicus, inventor, non-fiction writer, professor, theoretical physicist, mathematicus  
*Patronus*: Universitas Charcoviensis, Kharkiv Institute of Physics and Technology, P.L. Kapitza Institute for Physical Problems RAS, Ioffe Institute, Universitas Publica Moscuensis, Moscow Institute of Physics and Technology
**Consociatio**

*Religio*: atheismus
**Familia**

*Genitores*: ; Q18786020  
*Coniunx*: Konkordija Terentʹevna Landau-Drobanceva  

**Memoria**

*Laurae*: Praemium Nobelianum physicae, Stalin Prize, Order of Lenin, Hero of Socialist Labour, Ordo ''Signum honoris'', Max Planck Medal, Order of the Red Banner of Labour, Fritz London Memorial Prizes, Order of Lenin, Lenin Prize, Foreign Member of the Royal Society  
*Sepultura*: Sepulcretum Novodevicense  

**Leo Davidis filius Landau** (Russice Лев Давидович Ландау, tr. *Lev Davidovič Landau*; Bacuae natus die 22 Ianuarii 1908, Moscuae mortuus die 1 Aprilis 1968) fuit physicus Sovieticus.

Leo Landau natus est 9 Ianuarii (22 Ianuarii Calendarii Gregoriani) in familia ingeniarii, Bacuae in urbe (quae tunc erat in Imperio Russico). Annos quattuordecim natus, factus est alumnus universitatis in urbe illa. Duos annos post, in Universitatem Leninopolitanam se transtulit et ibi studium suum complevit (anno 1927). Anno 1926 suum primum opus scientificum publicavit. 

Annis 1929–1931 Landau, ductu physicorum prominentium (N. Bohr, W. Pauli, W. Heisenberg, etc.), in Europa occidentali laborabat. Annis 1932–1937 administrabat sectionem theoreticam Instituti Physico-Technici Ucrainici, Charcoviae locati. Anno 1934, ille gradu academico doctoris scientiarum physico-mathematicarum et annum post titulo professoris decretus est. Anno 1937, Landau factus est praefectus sectoris physicae theoreticae Instituti Problematum Physicorum Academiae Scientiarum URSS. Eodem anno arrestatus est, criminationis falsae causa. Anno 1939 liberatus (intercessionis physici Sovietici celeberrimi Petri Capitsae gratia), ille restitutus est in Instituto Problematum Physicorum et ad finem vitae suae ibi laborabat. Ab anno 1947, etiam erat professor Universitatis Moscuensis. 

Leo Landau erat academicus Academiae Scientiarum URSS (ab anno 1946), etiam erat membrum multarum aliarum academiarum et societatium scientificarum mundi.

Landau creavit multas theorias physicas, e.g. theoriam diamagnetismi metallorum (anno 1930), theoriam superfluiditatis cum helii fluidi zero absoluto K (anno 1941), theoriam fluctuationium plasmatis electronici (anno 1946), et al.

Pro adeptionibus suis scientificis, physicus ille Praemio Staliniano (annis 1946, 1949, et 1953), titulo Herois Laboris Socialistici (anno 1954) et certis aliis signis laudis Unionis Sovieticae affectus est. Anno 1962, factus est laureatus Praemii Nobeliani

Multi physici Sovietici prominentes sunt discipuli Leonis Landau.

Fontes
------

* Pagina de Leone Landau *Encyclopaediae Sovieticae Magnae* editionis tertiae **(Russice)**
* Pagina de Leone Landau *Encyclopaediae Iudaeicae Electronicae* **(Russice)**

Nexus interni
-------------

* 2142 Landau

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Leonem Landau** spectant. |

|  |  |
| --- | --- |
|  | **Lexica biographica:**  Treccani • Большая российская энциклопедия • Gran Enciclopèdia Catalana • Encyclopædia Britannica • Deutsche Biographie • Store norske leksikon |

* De Leone Landau in pagina Nobeliano Physicae Praemio dicata